Yvo primus de Poyson, Prior S. Marcelli Cabilonensis, Abbas noster XXV. incœpit regere anno 1257. Rexit annis XVII.  mensibus septem. Secundum vero antiquum librum rexit XVIII. annis. Obiit VIII. Cal. Septembris anno 1275. Iacet apud Cluniacum inter altaria S. Iacobi,  S. Clementis. Vnde Giraldus de Awerpra in Chronicis suis de Yuone isto primo inquit. Hic est præco diuini Verbi, tuba Euangelij, amicus sponsi, columna Dei, oculus cæci, lingua muti, pes claudi, sol terræ, lumen patriæ, minister altissimi, vicarius Christi, Christus Domini. Tota conuersio huius est schola honestatis, morum ædificatio,  structura salutis. Est enim in iudiciis rectus, in carne Angelus, in misericordiis totus, in dando largissimus,  in consiliis circumspectus. Et quoniā sum salis,  non venditor olei, ideo hæc pauca in istius laudem, famam  memoriam posui, ne ab æmulis videar adulari. Et hoc quidem totali opere ideo nihil adulatorium scripsisse me recolo, quia legitur quod Athenienses Thymogoliam in salutatione adulantem Dario, affecerunt capitali supplicio. Hæc ille. Iste bonæ memoriæ Yuo primus Cluniacensis Abbas, non tantum dictam Ecclesiam, sed  totum ordinem in magna pace,  tranquillitate cōseruauit, quamdiu vitam duxit in humanis. Qui cum primum regere incœpit Cluniacensem dictam Ecclesiam inuenit in XXIIII. M. libr. turon. obligatam,  amplius. Et licet Ecclesia tantis debitis esset onerata, propter hoc Conuentum non minuit, sed potius augmentauit: ita quod toto tempore vitæ suæ fuerunt in Conuentu CXL. Monachi ad minus,  etiam sæpe plures, eisdem necessaria plenissime administrans,  ante obitum suum dictam Ecclesiam dimisit ab omni debito liberam  immunem; ipsamque vsque ad annum sequentem post obitum suum victualibus reliquit munitam. Item fecit imaginem S. Mayoli argenteam,  etiam deauratam. Item dedit XXVI. marchas auri ad faciēdum imaginem beatæ Mariæ, diuersis lapidibus preciosis adornatam, quam multo tempore ante obitum suum proposuerat adimplere. Dictum autem propositum suum Yuo secundus immediate successor eius liberaliter,  integraliter adimpleuit. Item fecit duo candelabra argentea ad opus maioris altaris. Item vrceum argenteum cum aspersorio suo argenteo. Item Crucem de crystallo. Item calicem aureum cum lapidibus preciosis ad vsum maioris altaris. Item duas magnas pelues argenteas. Item Missale, textum Euangelij, Epistolarium, cooperta argento,  Collectarium,  magnum librum de Capitulo. Item librum expositionum Euangeliorum ad legendum in Refectorio. Itē posuit in claustro XXII. volumina librorum, qui tenentur catenis. Item ditauit  ornauit Ecclesiam istam preciosissimis ornamentis, videlicet Casulis, Dalmaticis, Tunicis, Capis, Frontalibus,  aliis pannis sericeis,  IX. paribus ampullarum argentearum ad altaria priuata positarum. Item emit XV. libras Turonenses super quasdam terras  possessiones, quas emit a domno de la Marche, sitas apud Giuriacum pro anniuersario suo singulis annis, die sui obitus faciendo. Domnus autem Yuo successor eius dictas XV. libras Turon. super patronatum sancti Gengulfi instituit,  in perpetuum Conuentui assignauit. Præcepit etiam dictus Yuo bonæ memoriæ,  per litteras suas patentes confirmauit quod in die anniuersarij sui, Conuentus de prædictis XV. libris habeat duplicem pictantiam piscium. Item præcepit, quod Conuentus percipiat in vinea sita in monte Racheti, quam emit a Contantino de Cluniaco burgense S. Gengulphi XX. sextaria vini puri. Item fecit horrea iuxta turrem molendini,  multa alia bona intus  foris, quæ non sunt scripta in libro isto. Anima ipsius requiescat in pace,  ille qui omnium est retributor, omnia sibi in cœlesti patria remuneret bona.